Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 536/11/8803	Košice II, 13.5.2013
EEČ : 2-64-176-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Košice II
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému ml. XXXXX pre prečin krádeže podľa § 212 ods. 2 písm. f/ Trestného zákonana tom skutkovom základe, že 

-	v Košiciach na ulici XXXXX v XXXXX v čase okolo 13.35 h dňa 08.08.2011 odcudzil z predajnej plochy tovar, a to 1 ks piškótový keks značky Vincinni v hodnote 0,19 EUR, a to takým spôsobom, že tento tovar na predajnej ploche skonzumoval a následne prešiel cez pokladničnú zónu bez zaplatenia, za ktorou bol zastavený a kontrolovaný pracovníkom bezpečnostnej služby, čím takto svojim konaním spoločnosti XXXXX, so sídlom v Bratislave spôsobil škodu v celkovej hodnote 0,19 EUR, pričom tohto skutku sa dopustil po tom, čo bol za obdobný čin v prechádzajúcich dvanástich mesiacoch právoplatne postihnutý, a to za priestupok proti majetku vo forme krádeže rozhodnutím XXXXX XXXXX číslo: XXXXX, ktoré nadobudlo právoplatnosť dňa 12.07.2011.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Okresného riaditeľstva PZ XXXXX, obvodného oddelenia PZ XXXXX XXXXX sp. zn. ORP-XXXXX zo dňa 08.08.2011  bolo podľa § 199 ods.1 Trestného poriadku začaté trestné stíhanie a súčasne podľa § 206 ods. 1 Trestného poriadku  vznesené obvinenie ml. XXXXX pre prečin krádeže podľa § 212 ods. 2 písm. f/ Trestného zákona, na tom skutkovom základe, ako je to uvedené vo výrokovej časti tohto uznesenia.

	Preskúmaním príslušného na vec sa vzťahujúceho spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov a u obvineného sú splnené zákonné podmienky pre podmienečne zastavené trestné stíhania.

	Obvinený sa k spáchaniu trestného činu  v prípravnom konaní v celom rozsahu priznal, vyhlásil, že spáchal trestný čin, jeho spáchanie oľutoval a dal súhlas na prípadné rozhodnutie prokurátora o podmienečnom zastavení trestného stíhania.

	Poškodený XXXXX, splnomocnený spoločnosťou XXXXX uviedol, že spoločnosti nevznikla žiadna škoda. 

	Zo správy z miesta trvalého bydliska vyplýva, že je hodnotený všeobecne a v priestupkovom konaní nebol riešený. Z odpisu z registra trestov vyplýva, že  doposiaľ nebol súdne trestaný.

	Vzhľadom na osobu obvineného, jeho doterajší život a  okolnosti prípadu som dospela k záveru, že doposiaľ vedené trestné stíhanie už dostatočne výchovne zapôsobilo na obvineného a možno dôvodne predpokladať, že podmienečné zastavenie trestného stíhania bude na neho  vplývať tak, aby sa v budúcnosti nedopustil žiadneho protiprávneho konania.

	Keďže boli splnené všetky zákonné podmienky pre podmienečné zastavenie trestného stíhania, považujem toto rozhodnutie za opodstatnené.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel  aj ďalším uloženým obmedzeniam, rozhodne orgán, ktorý trestné stíhanie v prvom stupni  podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka